ཕྱི་ལོ༢༠༡༤ཟླ༨ཚེས༡༣ཉིན།བཞུགས་སྒར་དྷ་ས་ན་ཡོད་པའི་འཕགས་ཡུལ་ཀིརྟི་བྱེས་པ་གྲྭ་ཚང་གི་ཆེས་མཐོའི་བོད་ཀྱི་རིག་གནས་སློབ་གཉེར་ཁང་གི་སྐབས་དང་པོ་དང་།གཉིས་པའི་དབུ་མ་རམ་འབྱམས་པའི་བསླབ་པ་མཐར་སོན་དང་།སྐབས་གསུམ་པ་དང་བཞི་པའི་ཕར་ཕྱིན་གྱི་བསླབ་པ་མཐར་སོན།དེ་བཞིན་འབྲིང་རིམ་རིག་གནས་བསླབ་པ་མཐར་སོན་པའི་མཛད་སྒོ་དེ་ཀིརྟི་བྱེས་པ་གྲྭ་ཚང་གི་ཚོགས་ཁང་ནང་ཚོགས་ཡོད་པ་དང་།མཛད་སྒོའི་ཐོག་མར་ཀིརྟི་དགོན་པའི་སློབ་སྤྱི་དང་དགེ་རྒན་གཅིག་ལྕོགས་སོ་རུ་བློ་བཟང་དར་རྒྱས་ལགས་ཀྱིས་སློབ་གཉེར་ཁང་གི་ལས་བསྡོམས་ངོ་སྤྲོད་གནང་རྗེས།སྐུ་མགྲོན་གཙོ་བོ་སྲིད་སྐྱོང་བློ་བཟང་སེང་གེ་མཆོག་གིས་བཀའ་ཤག་སྐབས་༡༤ཚབ་ཞུས་ཏེ་འཚམས་འདྲིའི་བཀྲ་ཤིས་བདེ་ལེགས་དང་ཆབས་ཅིག་གསུངས་རྒྱུར།སྤྱིར་བཏང་ཤེས་ཡོན་གལ་ཆེན་པོ་ཡིན་པར་བརྟེན།བསླབ་པ་མཐར་སོན་བྱུང་བ་དེ་ཧ་ཅང་ཡག་པོ་རེད།ལྷག་པར་བརྒྱ་ཆ་༧༥ལོན་པ་ནི་དེ་བས་ཀྱང་ཡག་པོ་རེད།འོན་ཀྱང་སྤུས་ཚད་ལྡན་པའི་ཐོག་འཛམ་གླིང་ནང་སྙན་གྲགས་ཅན་གྱི་མཐོ་སློབ་ནང་བོད་པ་ཚོ་འདྲ་འདྲའི་ནང་ནས་མི་འདྲ་ཞིག་ཐོན་ཐབས་བྱེད་དགོས་རྒྱུ་ཧ་ཅང་གལ་ཆེན་པོ་རེད།ངས་དུས་རྟག་ཏུ་བོད་པའི་སློབ་ཕྲུག་ཚོར་རྗོད་བཞིན་ཡོད།དེ་བཞིན་དགེ་འདུན་པ་རྣམས་ནས་ཀྱང་སློབ་སྦྱོང་བྱེད་སྐབས།རང་ཉིད་ཀྱི་མི་ཚེའི་བསྐྱལ་རྒྱུ་ཁོ་ནའི་ཆེད་དུ་སློབ་སྦྱོང་གནང་བ་མིན་པར།བོད་ཀྱི་ཛ་དྲག་གནས་སྟངས་སྐབས་ལ་བོད་སྤྱི་དོན་སླད་ལས་དོན་སྒྲུབ་རྒྱུ་གལ་འགངས་ཆེན་པོ་ཆགས་ཡོད།སློབ་སྦྱོང་ཆོས་ཕྱོགས་ཐོག་ནས་ཏན་ཏན་ཡག་པོ་གནང་དང་གནང་མུས་ཡིན་པ་ལྟར།དེང་དུས་ཀྱི་ཤེས་ཡོན་ཐོག་ལ་ཡང་སྔར་ལྷག་འབད་བརྩོན་གནང་དགོས།འཛིན་སྐྱོང་བཀའ་ཤག་ངོས་ནས་སྤྱིར་ཀིརྟི་དགོན་པ་ནི་རིས་མེད་ཐོག་དོ་སྣང་གནང་མཁན་བོད་རྔ་པའི་དགོན་ཆེན་ཁྱད་པར་བ་ཞིག་དང་།ཡང་སྒོས་དགོན་བདག་སྐྱབས་རྗེ་བཀའ་ཟུར་ཀིརྟི་རིན་པོ་ཆེ་མཆོག་ནི་ཆོས་སྲིད་གང་ཅིའི་ཐོག་ཐུགས་འགན་བཞེས་མཁན་ཞིག་ཏུ་ངོས་འཛིན་ཞུ་བཞིན་ཡོད།་ཅེས་སོགས་ཀྱི་གསུང་བཤད་གནང་འདུ